《饮幼舆斋中赋和》
清代·袁佑

独鹤盘云下九皋，西风杖屦肯辞劳。陶潜自种当门柳，仲蔚无辞满径蒿。

日薄长林留晚照，夜深急雨落秋涛。相期共载伾山酒，笑指丹崖翠壁高。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。